אורי בר-יוסף

אורי בר-יוסף (נולד ב-18 ביולי 1949) הוא פרופסור אמריטוס במחלקה ליחסים בין-לאומיים בבית ספר למדע המדינה באוניברסיטת חיפה. תחומי התמחותו הם ביטחון לאומי, מודיעין והסכסוך הישראלי-ערבי. הוא יושב ראש ועדת תיעוד ומחקר בעמותת המרכז למלחמת יום הכיפורים וערך את כתב העת "חברה, צבא וביטחון לאומי" של אגודת חוקרי חברה-צבא בישראל והוצאת "מערכות".

==ביוגרפיה==
קיבל תואר ראשון במדע המדינה וסוציולוגיה מאוניברסיטת חיפה בשנת 1973, סיים לימודים לתואר שני ביחסים בין-לאומיים באוניברסיטה העברית בירושלים בשנת 1975. זוכה פרס כרמון לשנת 1983<ref></ref>. ב-1990 קיבל תואר דוקטור מאוניברסיטת סטנפורד, על עבודה בהנחיית אלכסנדר ג'ורג' . כסטודנט צעיר כתב תחת שם בדוי ארבעה ספרים שגיבורם הוא פטריק קים – סדרת ריגול ומין ארוכת-שנים שבין מחבריה עמוס אריכא, אריה קרישק, אלישע בן מרדכי, אריה מקל ועוד.

ידוע בעיקר בשל מחקריו על מחדל מלחמת יום הכיפורים. ספרו "הצופה שנרדם" (2001) שהוא המחקר האקדמי המפורט הראשון שנכתב על המחדל המודיעיני, תואר כ"מחקר החשוב ביותר שפורסם עד כה על מלחמת יום הכיפורים"<ref></ref>. ב-2003, במלאת 30 שנה למלחמה, הופקה הדרמה הטלוויזיונית "שתיקת הצופרים", שהסתמכה על ספר זה.

בשנת 2010 יצא לאור ספרו "המלאך" על אשרף מרואן, חתנו של הנשיא נאצר, אשר התרעתו ערב מלחמת יום הכיפורים שהיא תפרוץ למחרת, הביאה לתחילת גיוס המילואים כמה שעות לפני שהחלה האש. כשנה לאחר מכן יצאה מהדורה שנייה עם גילויים נוספים, ובו הראה לראשונה שאשרף מרואן המשיך לשרת את המודיעין הישראלי עד 1998. במסגרת עבודתו על פרשת יום הכיפורים, ובמיוחד על סיפורו של מרואן, גילה בר-יוסף כי מי שהדליף את זהותו של "המלאך" לעיתונים וסופרים זרים היה אלי זעירא, ראש אמ"ן בזמן המלחמה. המסמך שכתב על כך שימש בסיס לתלונה שהגישו אלוף-משנה (מיל') יוסי לנגוצקי ותת-אלוף (מיל') עמוס גלבוע, ואשר אליהם הצטרף גם ראש "המוסד" ב-1973 אלוף (מיל') צבי זמיר, על כך שזהותו של המרגל הטוב ביותר שעבד אי פעם למען מדינת ישראל והציל אותה ב-1973, הודלפה על ידי אלי זעירא לאנשים בלתי מוסמכים. ביוני 2007 פסק המשנה לנשיא בית המשפט העליון (בדימוס) השופט תיאודור אור, בבוררות שערך בין זעירא לזמיר, כי זעירא אכן הדליף את שמו של מרואן לפחות לשלושה עיתונאים. כשבועיים וחצי לאחר פרסום פסק הבוררות של אור, מצא אשרף מרואן את מותו בנפילה מהמרפסת בקומה החמישית של דירתו בלונדון.

הספר "המלאך" (The Angel) יצא לאור באנגלית בהוצאת הרפר קולינס בשנת 2016. בשנת 2017 הוא קיבל את פרס ה-National Jewish Book Award כספר הטוב ביותר בתחום ההיסטוריה ובמקביל נבחר על ידי אגודת קציני המודיעין האמריקאים בגמלאות (AFIO) כספר המודיעין הטוב ביותר. סרט שהפיקה חברת נטפליקס על בסיס הספר יצא למסכים בספטמבר 2018. בשנת 2018 הוציא גרסה מעודכנת לספר עם גילויים חדשים. המוציא לאור של הספר במהדורה הערבית במצרים, ח'אלד לוטפי, נשפט ב-2020 לחמש שנות מאסר על "הפצת שמועות וגילוי סודות צבאיים" בגלל פרסום הספר<ref></ref>.

בשנת 2017 פרסם בר-יוסף יחד עם רוז מקדרמוט את הספר Intelligence Success and Failure: The Human Factor. הספר שיצא לאור בהוצאת אוניברסיטת אוקספורד עורך השוואה, ראשונה מסוגה, בין הצלחות וכישלונות להתמודד עם מתקפת פתע אסטרטגית ומסביר באמצעות ניתוח אישיות של שחקנים מרכזיים בתהליך ההתרעה-תגובה מדוע מדינות מופתעות מהמתקפה כאשר זו פורצת, למרות שעומד לרשותן מידע התרעתי מצוין. ב-2019 פרסם בר-יוסף את הספר "מתקפת פתע", שמציב את הנושא בהקשר היסטורי ותאורטי רחב יותר.

באוגוסט 2021 יצא לאור ספרו של בר-יוסף "מלחמה משלו: חיל האוויר במלחמת יום הכיפורים". הספר, שיצא לאור בהוצאת "דביר" מסתמך על חומרים רבים בהם לא נעשה שימוש קודם לכן ומסביר מדוע, למרות העליונות הברורה על חילות האוויר הערביים ולמרות שהיה מצויד היטב למשימה זו, חיל האוויר כשל לאורך רוב המלחמה במתן סיוע לכוחות היבשה.

באוגוסט 2023 יצא לאור ספרו של בר-יוסף "התאוששות: צה"ל במבחן מלחמת יום הכיפורים". הספר קורא תיגר על התזה המקובלת הרואה בכישלונות המלחמה תוצר של תהליכים עמוקים שעברו על צה"ל והחברה הישראלית מאז מלחמת ששת הימים, וטוען כי הצבא הוכן היטב למלחמה. שורש הבעיה, לטענת הספר, היה בהתנהלותם הכושלת של בודדים, בראש ובראשונה ראש אמ"ן, אלי זעירא, אלוף פיקוד הדרום, שמואל גונן, ומפקד חיל האוויר, בני פלד, שפעלו בניגוד לפקודות, ובמחדליהם הביאו את צה"ל בלתי מוכן לפתיחה באש. במרכז הספר עומד ההישג הגדול של צה"ל, כושר ההתאוששות מהמכות שספג בשני ימי המלחמה הראשונים ויכולתו ליטול את היוזמה החל מיום המלחמה השלישי.

בר יוסף חבר במועצה של הקרן החדשה לישראל. יצא נגד מדיניותו של בנימין נתניהו בסוגיית תוכנית הגרעין האיראנית. הוא חתום על עצומת תמיכה בארגון "שוברים שתיקה"<ref></ref>, ועל עצומת תמיכה משנת 2005 במרצים וסטודנטים המסרבים לשרת בשטחים<ref></ref>.

בר יוסף זכה בפרס מולדובן לספרות צבאית חדשה לשנת 2019 מטעם אוניברסיטת אריאל על ספרו "מתקפת פתע". חבר בעמותת המרכז למלחמת יום הכיפורים.

==מאמרים וספרים==
===ספרים===
* הצופה שנרדם: הפתעת יום הכיפורים ומקורותיה. זמורה-ביתן, 2001.
* המלאך: אשרף מרואן, המוסד והפתעת מלחמת יום כיפור. כנרת זמורה-ביתן דביר, 2011, 2018 
* מתקפת פתע: מנהיגות ומודיעין במבחן העליון, כנרת זמורה דביר, 2019
* מלחמה משלו: חיל האוויר במלחמת יום הכיפורים, דביר, 2021
* התאוששות: צה"ל במבחן מלחמת יום הכיפורים, דביר, 2023<ref></ref><ref>.</ref>
* מעבר לקיר הברזל - מה חסר בתפיסת הביטחון של ישראל, כנרת זמורה דביר, 2024<ref></ref><ref></ref>

<div style="direction: ltr;">
* Uri Bar-Joseph, Amos Perlmutter, Michael I. Handel, [https://www.academia.edu/38714082/Uri_Bar-Joseph_Amos_Perlmutter_Michael_I._Handel_Two_Minutes_Over_Baghdad_London_Corgi_1982_London_Frank_Cass_2003 Two Minutes Over Baghdad], London: Corgi, 1982, London Frank Cass 2003
* [https://www.academia.edu/38714300/Uri_Bar-Joseph_The_Best_of_Enemies_Israel_and_Transjordan_in_the_War_of_1948_London_Frank_Cass_1987 The Best of Enemies: Israel and Transjordan in the War of 1948], London: Frank Cass, 1987
* Intelligence intervention in the politics of democratic states: the United States, Israel, and Britain, University Park: The Pennsylvania State University Press, 1995
* Israel’s National Security Towards the 21st Century (ed.), London: Frank Cass, 2001
* The Watchman Fell Asleep: The Surprise of the Yom Kippur War and Its Sources, Albany: State of New York University Press, 2005
* The Angel: The Egyptian Spy who Saved Israel, New York: HarperColins, 2016
* Uri Bar-Joseph, Rose McDermott, Intelligence Success and Failure: A comparative Study, Oxford University Press, 2017
</div>

===מאמרים בעברית===

* [https://www.academia.edu/38668877/Uri_Bar-Joseph_Don_t_Let_Them_Estimate_Why_the_IDF_Should_Not_Be_Responsible_for_Political_Intelligence_Maarachot_No._328_1993_pp._38-45_Hebrew_ אל תתנו להם מחקר! מדוע יש להפקיע מצה"ל את האחריות על מחקר מודיעיני-מדיני], מערכות 328, 1993, עמ' 38-45
* [https://www.academia.edu/38668805/Uri_Bar-Joseph_The_Surprise_of_Yom_Kippur_and_Its_Causes_Maarachot_No._361_1998_pp._14-28_Hebrew_ הפתעת יום הכיפורים ומקורותיה], מערכות 361, תשנט, 1998, עמ' 14-27
* [https://www.academia.edu/38668972/Uri_Bar-Joseph_Fifty_Years_of_Israeli_Deterrence_Policy_Lessons_from_the_Past_Thoughts_for_the_Future_Maarachot_366-367_1999_pp._12-30_Hebrew_ המשבר בתפיסת הביטחון הישראלית], מערכות 401, 2005, עמ' 10-19
* [https://www.academia.edu/38668972/Uri_Bar-Joseph_Fifty_Years_of_Israeli_Deterrence_Policy_Lessons_from_the_Past_Thoughts_for_the_Future_Maarachot_366-367_1999_pp._12-30_Hebrew_ 50 שנות הרתעה ישראלית לקחי העבר ומסקנות לעתיד], מערכות 366-367, 1999, עמ' 12-29
* [https://www.academia.edu/38668803/Uri_Bar-Joseph_Unconcluded_Conclusions_Thirty_Years_Later_Challenges_to_Israel_Since_the_Yom_Kippur_War_Anat_Kurz_ed._Tel_Aviv_The_Jaffee_Center_for_Strategic_Studies_Tel_Aviv_University_2004_pp._23-30_Hebrew_ המסקנות שלא הוסקו], שלושים שנה למלחמת יום הכיפורים האתגרים והחתירה למענה סיכום יום עיון, ענת קורץ (עורכת), מרכז יפה למחקרים אסטרטגיים, אוניברסיטת תל אביב, 2004, עמ' 23-30
* [https://www.academia.edu/38714984/Uri_Bar-Joseph_The_Interaction_Between_Intelligence_Officers_and_Policymakers_Prior_to_the_1973_War_The_War_of_Yom_Kippur_and_Its_Lessons_Tel_Aviv_Ministry_of_Defense_The_Broadcast_University_2004_pp._28-36_Hebrew_ האינטראקציה בין אנשי המודיעי ובין מקבלי ההחלטות לפני מלחמת יום הכיפורים], מלחמת יום הכיפורים ולקחיה, משרד הביטחון, האוניברסיטה המשודרת, תל אביב, 2005, עמ' 28-36
* [https://www.academia.edu/38714983/Uri_Bar-Joseph_The_War_of_Yom_Kippur_as_a_War_of_Choice_The_War_of_Yom_Kippur_and_Its_Lessons_Tel_Aviv_Ministry_of_Defense_The_Broadcast_University_2004_pp._114-122_Hebrew_ מלחמת יום הכיפורים כ"מלחמת ברירה"], מלחמת יום הכיפורים ולקחיה, משרד הביטחון, האוניברסיטה המשודרת, תל אביב, 2005, עמ' 114-122
* [https://www.academia.edu/38714303/Uri_Bar-Joseph_National_Intelligence_Estimate_-_Why_is_there_a_need_for_a_reexamination_Mabat_Malam_No._46_2006_pp._32-36_Hebrew_ הערכת המודיעין הלאומית - מדוע יש צורך בבדיקה מחדש?], מבט מל"מ 46, 2006, עמ' 32-36
* [https://www.academia.edu/38668874/Uri_Bar-Joseph_Surprise_as_Disrupting_Strategic_Plans_The_First_Thirty_Hours_of_the_Yom_Kippur_War_National_Trauma_The_War_of_Yom_Kippur_after_Thirty_Years_and_another_War_Moshe_Shemesh_and_Zeev_Drory_eds._Beer_Shaba_Ben-Gurion_University_Press_2008_pp._137-149_Hebrew_ הפתעה משבשת תוכניות מלחמה], טראומה לאומית: מלחמת יום הכיפורים אחרי שלושים שנה ועוד מלחמה, זאב דרורי ומשה שמש (עורכים), 2008, עמ' 137-149
* אורי בר-יוסף ויעקב פלקוב, [https://www.academia.edu/38668875/Uri_Bar-Joseph_Kobi_Palkov_A_Failure_in_June_and_Success_in_October_Soviet_Intelligence_and_Operation_Barbarossa_Maarachot_No._438_2011_pp._46-55_Hebrew_ כישלון ביוני והצלחה באוקטובר - השפעת המודיעין על מהלכי מבצע "ברברוסה], מערכות 438, 2011, עמ' 46-55
* [https://www.academia.edu/38668873/Uri_Bar-Joseph_The_Misuse_of_Israel_s_National_Security_Policy_A_New_Explanation_for_the_Intelligence_Failure_in_the_1973_War_Maarachot_448_2013_pp._46-53_Hebrew_ אי-הפעלת אמצעי האיסוף המיוחדים והכשל המודיעיני במלחמת יום הכיפורים], מערכות 448, 2013, עמ' 46-53
* [https://www.academia.edu/38668804/Uri_Bar-Joseph_The_Historiography_of_the_Yom_Kippur_War_A_Forty_Years_Perspective_Iyunim_Bitkumat_Yisrael_23_2013_1-33_Hebrew_ מלחמת יום הכיפורים והמודיעין: ההיסטוריוגרפיה של מלחמת יום הכיפורים - דיון מחודש במחדל המבצעי והמדיני], עיונים בתקומת ישראל; מאסף לבעיות הציונות, היישוב ומדינת ישראל 23, תשעד, 2013, עמ' 1-33
* [https://www.academia.edu/41433355/_Uri_Bar_Joseph_The_Intelligence_Before_the_War_Yom_Kippur_War_-_Commanders_and_Researchers_Chair_ed._Benny_Michelson_Effie_Meltzer_2013_pp._425-438_Hebrew_ המודיעין שלפני המלחמה], מלחמת יום הכיפורים - קתדרת מפקדים וחוקרים, עורכים: בני מיכלסון, אפי מלצר, 2013, עמ' 425-438
* [https://www.academia.edu/38714301/Uri_Bar-Joseph_The_Special_Means_of_Collection_and_the_Yom_Kippur_Intelligence_Failure_A_New_Look_The_Yom_Kippur_War_40_Years_After_Zohar_Avraham_ed._The_Institute_for_the_Research_of_Israel_s_Wars_2013_123-142_Hebrew_ אי-הפעלת "אמצעי האיסוף המיוחדים" והכשל המודיעיני במלחמת יום הכיפורים - מבט חדש], 40 שנה אחרי, מבט לאחור של חוקרים על כשלים והישגים במלחמת יום הכיפורים, (תשעד), 2014 עמ' 122-142
* [https://www.academia.edu/38714646/Uri_Bar_Yosef_Eli_Zeira_a_well-known_liar_on_the_Yom_Kippur_War_Hedim_Israel_s_Intelligence_Heritage_and_Commemoration_Center_2015_pp._49-57_Hebrew_ אלי זעירא, שקרן מדופלם בענייני מלחמת יום הכיפורים], הדים למשק כנפי הטעות, 2015, עמ' 49-57
* [https://www.academia.edu/38668878/Uri_Bar-Joseph_The_Best_Times_of_Eli_Zeira_Hedim_B_Israel_s_Intelligence_Heritage_and_Commemoration_Center_2016_pp._28-37_Hebrew_ עדנה לאלי זעירא], הדים ב' למשק כנפי הטעות, 2016, עמ' 28-37
* [https://www.academia.edu/38668876/Uri_Bar-Joseph_I_do_not_Know_the_Truth_Only_my_Memoirs_Hedim_B_Israel_s_Intelligence_Heritage_and_Commemoration_Center_2016_pp._56-66_Hebrew_ "הרי האמת לא ידועה לי רק הזיכרונות שלי עומדים לרשותי"], הדים ב' למשק כנפי הטעות, 2016, עמ' 56-66
* 
* 

== קישורים חיצוניים ==
* כתב העת [http://www.civil-military-studies.org.il/wp-content/uploads/2021/02/%D7%97%D7%91%D7%A8%D7%94-%D7%A6%D7%91%D7%90-%D7%95%D7%91%D7%99%D7%98%D7%97%D7%95%D7%9F-%D7%9C%D7%90%D7%95%D7%9E%D7%99-%D7%92%D7%99%D7%9C%D7%99%D7%95%D7%9F-%D7%9E%D7%A1-1.pdf חברה, צבא וביטחון לאומי] של אגודת חוקרי חברה-צבא בישראל והוצאת "מערכות".

* [https://web.archive.org/web/20131010000035/https://marvel.haifa.ac.il/univ/on_p_view_lec_heb_v1.main_stud?p_lec_id=674 דף החוקר בבית הספר למדעי המדינה באוניברסיטת חיפה]
* אלי אשד, [https://www.yekum.org/2011/10/התככים-מאחורי-ובעקבות-מלחמת-יום-הכיפ/ התככים והמזימות מאחורי (ואחרי) מלחמת יום הכיפורים: ריאיון עם אורי בר יוסף], מגזין "יקום תרבות".
* אשרף מרואן - סוכן המוסד או זרוע הונאה של סאדאת. סדנת אלפרדו בהנחיית אורי מילשטיין, מרצים אורי בר-יוסף ושמעון מנדס | [https://youtu.be/Qyxt8lAQ86E חלק א] | [https://youtu.be/LOXWBy-tvR8 חלק ב] | [https://youtu.be/WX2663OZPy0 חלק ג] | 24 במאי 2016
* 
* 

מכּתביו:
* 
* 
* 
* 
* 
* 
* 

==הערות שוליים==

קטגוריה:בוגרי אוניברסיטת חיפה
קטגוריה:סגל אוניברסיטת חיפה: מדעי המדינה
קטגוריה:חוקרי יחסים בין-לאומיים ישראלים
קטגוריה:חוקרי מדע המדינה ישראלים
קטגוריה:חברי המועצה הבינלאומית של הקרן החדשה לישראל
קטגוריה:בעלי תואר דוקטור מאוניברסיטת סטנפורד
קטגוריה:זוכי הפרס הלאומי לספרים יהודיים
קטגוריה:היסטוריונים צבאיים ישראלים
קטגוריה:זוכי פרס מולדובן
קטגוריה:זוכי פרס צ'צ'יק
קטגוריה:ישראלים שנולדו ב-1949